《凤庄八咏 其二 舞雩风处》
明代·祁顺

古木坛中蔼绿阴，葛巾藜杖惯追寻。随行童冠从容到，列坐壶觞次第斟。

春日恍闻曾点瑟，雄风如透楚王襟。素翁此处真堪乐，何用兰亭慨古今。

作者简介：（1434—1497）广东东莞人，字致和，号巽川。天顺四年进士，授兵部主事，进郎中。成化中使朝鲜，不受金缯，拒声伎之奉。累官至江西左布政使。有《石阡府志》、《巽川集》。